Αθήνα, 9 Ιουνίου 2023

**ΑΠΟΦΑΣΕΙΣ ΕΙΔΙΚΗΣ ΣΥΝΕΛΕΥΣΗΣ ΜΕΤΟΧΩΝ ΜΕΙΟΨΗΦΙΑΣ 2023**

Η Ε.ΥΔ.Α.Π. Α.Ε. ενημερώνει το επενδυτικό κοινό ότι την 9η Ιουνίου 2023, ημέρα Παρασκευή και ώρα 11:00 π.μ. έλαβε χώρα και συνεδρίασε έγκυρα η Ειδική Συνέλευση των Μετόχων της Μειοψηφίας, εξ ολοκλήρου με συμμετοχή των Μετόχων από απόσταση μέσω τηλεδιάσκεψης και με χρήση ηλεκτρονικών μέσων.Στη Ειδική Συνέλευση συμμετείχαν και ψήφισαν είτε μέσω επιστολικής ψήφου είτε εξ αποστάσεως σε πραγματικό χρόνο με τη χρήση οπτικοακουστικών ηλεκτρονικών μέσων **99** Μέτοχοι, κάτοχοι **20.999.361** μετοχών, εκπροσωπώντας το **50.99**% του μετοχικού κεφαλαίου που εκπροσωπείται από την μειοψηφία.

Ως προς το θέμα της ημερήσιας διάταξης που περιλαμβάνεται στην Πρόσκληση που δημοσιεύθηκε νομίμως την 15η Μαΐου 2023, η Ειδική Συνέλευση εξέλεξε τους κ.κ. Χρήστο Μηστριώτη και Παναγιώτη Σκουλαρίκη ως εκπροσώπους των Μετόχων της μειοψηφίας στο Διοικητικό Συμβούλιο της Ε.ΥΔ.Α.Π. Α.Ε., με τετραετή θητεία λήγουσα την 9η Ιουνίου του 2027.

Διευκρινίζεται ότι η αξιολόγηση της ατομικής καταλληλότητας εκ μέρους της Επιτροπής Αμοιβών και Υποψηφιοτήτων του Δ.Σ. της Ε.ΥΔ.Α.Π. Α.Ε. θα διενεργηθεί εντός ευλόγου χρόνου. Εφόσον διαπιστωθεί η καταλληλότητα των εκπροσώπων μειοψηφίας που εξελέγησαν, το Διοικητικό Συμβούλιο θα συγκροτηθεί σε σώμα με τη νέα σύνθεσή του.